OpenLLM-France/wikimedia huggingface dataset:
# Skatala

Skatalà, Iberiar Penintsulan erritmo jamaikarrak (Ska, reggaea) lantzen zituen aitzindaria izan zen Bartzelonako musika talde bat da. 1985an hasi zen eta 2005an desegin zen, agurra suposatu zuen bira batekin.

## Diskografia

* Fent d'Aquí (1991). Sock It Records/Semaphore
* Borinot, Borinot (1993). Al.l. Rds/Capità Swing
* Un de Nou (1995). Al.l. Rds/Capità Swing
* In Concerto (2002). Baobab Música/Al.l Rds/Tralla Rds

## Kanpo estekak

* (Gaztelaniaz) Skatalà taldearen webgune ofiziala
* Datuak: Q4894689
* Multimedia: Skatalà / Q4894689
# Srednekolymsk

Srednekolymsk (errusieraz: Среднеколы́мск; sakheraz: Орто Халыма, Orto Xalıma) Errusiako ekialde muturreko herria eta portua da, Jakutian dagoena. 2010eko erroldan, hiriak 3.525 biztanle zituen. Kolyma ibaiaren ezkerraldeko ertzean, Jakutsketik 1.485 kilometro ipar-ekialderantz dago.

## Klima

Datu klimatikoak (Srednekolimsk) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | −5.8 | −14.0 | 2.3 | 12.2 | 28.4 | 33.5 | 36.0 | 38.0 | 24.9 | 12.7 | −1.2 | −8.0 | 38.0 |
| Batez besteko tenperatura maximoa (°C) | −34.4 | −30.9 | −20.5 | −8.2 | 4.3 | 16.4 | 18.9 | 14.8 | 7.1 | −7.9 | −23.8 | −31.7 | −8.0 |
| Batez besteko tenperatura (ºC) | −37.9 | −34.8 | −26.7 | −15.3 | -1.1 | 11.2 | 13.9 | 10.1 | 3.2 | −11.1 | −27.2 | −35.1 | −12.6 |
| Batez besteko tenperatura minimoa (°C) | −41.4 | −38.7 | −32.9 | −22.4 | −6.4 | 5.9 | 8.8 | 5.4 | −0.8 | −14.3 | −30.5 | −38.5 | −17.1 |
| Erregistraturiko tenperatura minimoa (°C) | −59 | −60 | −54 | −51 | −30 | −11 | −2 | −6 | −13 | −36 | −49 | −58 | −60 |
| Pilatutako prezipitazioa (mm) | 13 | 9 | 7 | 6 | 8 | 25 | 32 | 27 | 17 | 16 | 15 | 13 | 188 |
| Iturria: Worldwide Bioclimatic Classification System ||||||||||||||

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2023-09-25).
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ Centro de Investigaciones Fitosociológicas. RUS YAKUTSKAYA - SREDNE-KOLYMSK. .

## Kanpo estekak

* (Errusieraz) Udalaren webgunea.
* Datuak: Q196464
* Multimedia: Srednekolymsk / Q196464
# Srebrenica

Srebrenica (alfabeto zirilikoan, serbieraz: Сребреница), Bosnia-Herzegovinako ekialdeko hiria, Srpska Errepublikan, Vlasenica eskualdean. Hiri txikia da, menditsua, eta Bosniako gerratera arte diru-sarrera nagusiak gatz-meatzeetatik eta bainuetxe famatu batetik zetozen.
Gerra aurretik (1992-1995), 1991. urteko erroldan 37.213 biztanle zeuden: 27.118 bosniar (% 72,9), 9.381 serbiar (% 25,2), 372 jugoslaviar (% 1), 40 kroaziar.

## Historia

Hiriaren izena eslaviar jatorriko srebro-tik dator ("zilarra"). Erromatarrek ezagutzen zituzten Srebrenican ("Zilarraren Hirian") zeuden zilar-hobiak, eta haien garaian hiriaren izena "Argentaria" izan zen, zilarraren latinezko izena erabilita.
Hiriaren ekialdean Crni Guber iturria dago, sendatzeko ura isurtzen duena, eta Josip Broz Titok sustatutako bainuetxe bat oso ezaguna zegoen bertan, gerratean suntsitu zuten arte. 1992 aurretik hirian galdategi bat zegoen, baita litio-, zink- eta urre-meatzeak ere inguruetan.

## Bosniako Gerra

Bosniako Gerran (1992-1995), bosniarren gune izan zen; serbobosniarrek inguratuta zeukaten, eta Nazio Batuen Erakundeak (NBEk) leku segurutzat zeukan, nederlandarren armadako Dutchbat unitateak zainduta.
1995eko uztailean, nolanahi ere, Srpska Errepublikako Armadak (serbiarrak, boluntario paramilitar grekoek lagunduta) hiria hartu zuen, eta 20.000 lagunetik gora erbesteratu zituzten; hiriaren inguruetan, 8.000 gizonezko bosniar inguru hil zituzten, Srebrenicako sarraskian. 2003an Bill Clintonek inauguratu zuen han hildakoentzat egindako hilerria.
Hiria suntsitu ostean, diru-sarrera iturri nagusia nekazaritza da, eta eskualdea garatzeko laguntzak jasotzen ditu.

## Kanpo estekak

* Datuak: Q156053
* Multimedia: Srebrenica / Q156053
# Srebrodolskita

Srebrodolskita oxido motako minerala da eta brownmillerita subtaldearen kidea da.

## Ezaugarriak

Srebrodolskita oxido mineralaren formula kimikoa hau da: ${\ce {Ca2Fe<sup>3+</sup>2O5}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Srebrodolskite: Mineral information, data and localities.» www.mindat.org (Noiz kontsultatua: 12-05-2019).
# Srebrenicako sarraskia

Srebrenicako sarraskia edo Srebrenicako genozidioa 8.000 gizon-mutil bosniakoren hilketa izan zen, 1995eko uztailean Srebrenican (Bosnia-Herzegovina) gertatua eta Srpska Errepublikako armadaren unitateek egina, Ratko Mladić jeneralaren agindupean. 1993an NBEk Srebrenica eremu segurutzat jo zuen, Nazio Batuen babespean. Hala ere, Babes Armadak, UNPROFOR-ek, ezin izan zuen ekidin sarraskia, Herbehereetako 400 soldadu ongi hornituak bertan bazituen ere.
Srebrenicakoa izan zen, Bigarren Mundu Gerraz geroztik, Europan gertatutako sarraskirik handiena. 2004an, Hagan egoitza duen Lehengo Jugoslaviako Nazioarteko Epaitegi Kriminalak ebatzi zuen Srebrenicako sarraskia genozidioa zela. Theodor Meron epaiburuak adierazi zuen:
| « | Bosniako musulmanen zati bat garbituz, Bosniako serbiar indar armatuek genozidioa eragin zuten. Haien xedea izan zen Srebrenican bizi ziren 40.000 musulmanak desagerraraztea, Bosniako musulmanen artean eredugarria zen taldea hain zuzen. Gizonezko preso guztiak, militarrak zein zibilak, gazteak zein zaharrak, ondasunik eta identifikaziorik gabe utzi zituzten, eta, berariaz hil zituzten soilik haien nortasuna zela eta. | » |
Hildako gehienak gizonezko helduak edo mutil nerabeak izan ziren, baina tartean zeuden 15 urtetik beherako umeak eta 65 urtetik gorako gizonak ere. Zenbait emakume eta neska ere hil zituzten. Egun (2009ko uztaila) 6186 biktima daude identifikaturik, eta 3647 ehortzi dira Potočariko Oroimen Gunean.

## Kanpo estekak

* Guillan, Oier, Injustiziaren hobiak, memoriaren habiak, argia.eus
* Srebrenica historical project, srebrenica-project.com
* Srebrenica And the Politics of War Crimes, srebrenica-report.com
* Srebrenica massacre, srpska-mreza.com
* Datuak: Q170334
* Multimedia: Srebrenica massacre / Q170334
# Smiths Station (Alabama)

Smiths Station Alabamako hiri bat da. Lee konderrian kokatua dago. 2010ean 4.926 biztanle zituen, 288,6 kilometro koadrotan banatuta.

## Ikus, gainera

* Lee konderria

## Kanpo estekak

* Datuak: Q80029
# Smithsburg (Maryland)

Smithsburg Ameriketako Estatu Batuetako inkorporatutako herri bat da. Washington konderrian dago, Maryland estatuan. 2.977 biztanle ditu, 2,719979 kilometro koadroko azaleran banatuta.

## Ikus, gainera

* Washington konderrian

## Kanpo estekak

* Datuak: Q754588
* Multimedia: Smithsburg, Maryland / Q754588
# Smiths Ferry (Idaho)

Smiths Ferry Ameriketako Estatu Batuetako erroldak esleitutako leku bat da. Valley konderrian dago, Idaho estatuan. 63 biztanle ditu, 5,203139 kilometro koadroko azaleran banatuta.

## Ikus, gainera

* Valley konderria

## Kanpo estekak

* Datuak: Q615796
* Multimedia: Smiths Ferry, Idaho / Q615796
# Smithsonian Institution

Smithsonian Institution (euskaraz: «Smithsonian institutua») hezkuntza eta ikerketan jarduten duen erakundea da, gainera elkarlanean dauden museo multzo batek ere osatzen du. Ameriketako Estatu Batuetako Gobernuak kudeatu eta finantzatzen du, diru-laguntzatik at dohaintza eta laguntzak ere lortu ohi ditu. Bere saltoki, aldizkari eta argitalpenen bidez ere diru sarrerak ere lortzen ditu. Bere instalazio gehienak Washington Hirian kokaturik daude, baina bere 19 museo, 9 ikergune eta zoologiko artan batzuk New York, Virginia Panama eta beste zenbait lekuetan sakabanaturik daude. Smithsonian erakundeak bere bildumetan 136 milioi artikulu inguru ditu, bi aldizkari argitaratzen ditu (Smithsonian eta Air&Space). Bisitariak, langileak eta bere museoetako jabetzak babesteko berezko segurtasun indarra du. Bere ikurra eguzki estilizatua da.
Erakundeak bere izena James Smithson (1765-1829) mineralogialari eta kimika estatubatuarraren omenez darama.

## Iruditegia

* Smithsonian Natura Zientzien Museoa
* Smithsonian erakundearen erakusketa ibiltaria
* 1909ko erakusketa bat
* James Smithson

## Kanpo estekak

* Smithsonian Institution erakundearen webgune ofiziala (Ingelesez)
* Smithsonian hezkuntza webgunea (Ingelesez)
* Smithsonian erakundeko museoen mapa (Ingelesez)
* Smithsonian erakundeko artxibategiak (Ingelesez)
* Smithsonian erakundeko liburutegiak (Ingelesez)
* Datuak: Q131626
* Multimedia: Smithsonian Institution / Q131626
# Smithsonita

Smithsonita ZnCO$_3$ formula kimikoa duen mineral zinkduna da. Historikoki, smithsonita eta hemimorfita mineral bera zirela uste izan da. Biak ala biak oso antzekoak dira itxuraz eta kalamina hitza erabili izan da biak izendatzeko. Lehen aldiz 1832an deskribatu zen eta izena James Smithson (1754-1829) mineralogian adituari zor dio.

## Kanpo estekak

* Datuak: Q152400
* Multimedia: Smithsonite / Q152400
# Smiths Grove (Kentucky)

Smiths Grove Kentuckyko hiri bat da. Warren konderrian kokatua dago. 2010ean 714 biztanle zituen, 2,02 kilometro koadrotan banatuta.

## Ikus, gainera

* Warren konderria

## Kanpo estekak

* Datuak: Q2070132
* Multimedia: Smiths Grove, Kentucky / Q2070132
# Sphenacodontia

Sphenacodontia hainbat sinapsido eratorriren klado bat da. Definizioz Haptodus baylei, Haptodus garnettensis eta Sphenacodon ferox, baina ez Edaphosaurus pogonias barnebiltzen duen talderik handiena" da. Karboniferoaren bukaeran agertu ziren lehen aldiz.
Sphenacodontia basalak Pelikosauroen eta Therapsidaren arteko talde eboluzionario trantsizionaltzat hartzen da. Therapsida, era berean, ugaztunen arbasoa da. Sphenacodontia, zentzu horretan, proto-terapsido gisa izendatu ohi dira.
Maxila loditua dute, barneko gainazalean ikusgarri, letagin handien gainetik. Premaxilarren sustraiak sakonak dira.

## Kanpo estekak

* Datuak: Q930410
* Multimedia: Sphenacodontia / Q930410
* Espezieak: Sphenacodontia
# Stefán Karl Stefánsson

    Hau islandiar izen bat da: azken izena ez da abizena, patronimikoa baizik. Pertsona hau deitzeko bataio-izena erabiltzen dute.
Stefán Karl Stefánsson (Hafnarfjörður, 1975eko uztailaren 10a - Reykjavik, 2018ko abuztuaren 21a) islandiar aktore eta abeslaria izan zen.

## Filmografia
### Zinema

| Urtea | Filma | Pertsonaia | Oharra(k) |
| 1994 | Áramótaskaupið | kazetaria | Telefilm |
| 1995 | Privacy | Ikaslea | |
| 1999 | Skaupið: 1999 | Robbie Williams | Telefilm |
| 2001 | Regina | Manni | |
| 2001 | Áramótaskaupið | | Telefilm |
| 2002 | Stella for Office | Ingimundur | |
| 2002 | Litla lirfan ljóta | The Worm | |
| 2002 | Áramótaskaupið | | Telefilm |
| 2006 | Night at the Museum | | |
| 2007 | Anna og skapsveiflurnar | | Ahotsa |
| 2009 | Jóhannes | Diddi | |
| 2011 | Thor | | |
| 2011 | Kurteist fólk | Lárus Skjaldarson | |
| 2014 | Harry Og Heimir | Símon | |

### Telebista

| Urtea | Telesaila | Pertsonaia | Oharra(k) |
| 1998 | Baking Trouble | | Channel 1 |
| 1999 | God Exists... And Love | | Channel 1 |
| 2000 | Angel No. 5503288 | | Channel 1 |
| 2000 | Car Mechanic Sketches for Eurovision | | Channel 1 |
| 2000 | Cars Can Fly | | Channel 1 |
| 2004–2007; 2013–2014 | LazyTown | Robbie Rotten | |
| 2015 | Titch and Ted Do Maths | | |
* Datuak: Q962283
# Steffisburg

Steffisburg Suitzako udalerria da. Berna kantonamenduan dago, Thun barruti administratiboa barrutian. 2014an 15,709 biztanle zituen 13,5 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69668
* Multimedia: Steffisburg / Q69668
Thun Heimberg Fahrni Homberg Uetendorf
# Steg-Hohtenn

Steg-Hohtenn Suitzako udalerria da. Valais kantonamenduan dago, Valais kantonamendua barrutian. 2014an 1,592 biztanle zituen 14,21 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q70624
* Multimedia: Steg-Hohtenn / Q70624
# Steganosticha

Steganosticha Yponomeutidae familiako tximeleta genero bat da. Bere espezie tipoa Steganosticha remigera da.

## Espezieak

| Espeziea | Irudia | Egoera |
| Steganosticha remigera | | daturik gabe |

## Kanpo estekak

* Datuak: Q7606672
# Stefi Troguet

Stefi Troguet (La Massana, Andorra, 1992ko maiatzaren 25a) alpinista da
2019an, bi hilabete eta erdian bi zortzimilako igo zituen: Nanga Parbat eta Manaslu.

## Biografia
### Lehen urratsak

Stefiren aita eskiko monitorea zen, eta txikitan askotan joaten ziren mendira. Urte askotan eskiatzen ibili zen. 19 urte-edo zituela, lehengusu batek Pica d´Estats Pirinioak, Herrialde Katalanak, 3.143 metro igo behar zutela esan zionn. Erronka bat izan zen, eta entrenatzen egon zen denbora batean. Dena ondo atera zen, eta gailurrera iritsi ziren. Hura lortzeko egin zuen bideak, eta gailurreko egunak asko gogobete zuten. Kateatuta gelditu zen mendiarekin.
Lehenik Andorrako mendietan ibili zen, eta, gero, Pirinioetako mendirik garaienera joan zen, Anetora [3.404 metro]. Gutxinaka mendi garaiagoak igotzen joan zen.

### Espedizioak

* Kilimanjaro. Tanzania, 5.895 metro.
* Elbrus. Kaukaso, 5.642 metro.
* Cervino. Alpeak. 4.478 metro.
* Mont Blanc. Alpeak, 4.810 metro.(Eskiekin).
* Nepalera.Himalaiara, trekking egiitera.
* Denali. Alaska, 6.190 metro.
* Ama Dablam. Nepal, Himalaia, 6.812 metro.
* Aconcagua. Argentina, Andeak, 6.959 metro.
* Lenin Peak. Pamir mendikatea, Kirgizistan, 7.134 metro eta Komunismo 7.495 metro.
* Nanga Parbat. Pakistan, Karakorum, 8.125 metro.
* Manaslu (Nepal, Himalaia, 8.163 metro.

### Dokumentala

* Stefi Nanga Parbat mendira igon zeneko dokumentala.

### Erronkak

Gasherbrum I (Karakorum, Himalaia, 8.010 metro) eta Gasherbrum II (8.035 metro) jarraian kateatzea. Oraingoz Koronabirusaren pandemiaren eraginez bertan behera.

## Erreferentziak

* ↑ Ugartemendia, Unai. ««Hamalau zortzimilakoak igotzeko ahaleginean sartu nahi dut buru-belarri»» Berria (Noiz kontsultatua: 2020-04-07).
* ↑ (Gaztelaniaz) «Stefi Troguet: "Me muero de ganas de pisar los 14 ochomiles"» Revistaoxigeno.es (Noiz kontsultatua: 2020-04-07).
* ↑ (Gaztelaniaz) Ribas, Miquel. (2019-06-18). «Stefi Troguet quiere hollar el Nanga Parbat su primer ochomil» Turiski, Noticias de Deportes de Montaña y Outdoor (Noiz kontsultatua: 2020-04-07).
* ↑ (Gaztelaniaz) Sport. (2019-10-11). «Stefi Troguet, patrocinada por Ferrino, corona su segundo ochomil, el» sport (Noiz kontsultatua: 2020-04-07).
* ↑ (Gaztelaniaz) Escalando, Redacción de. (2020-03-27). «Nanga Parbat, el primer paso. El documental de Stefi Troguet» Escalando (Noiz kontsultatua: 2020-04-07).

## Kanpo estekak

* Stefi Troguet (@ETroguet) | Twitter
* Stefi Troguet. Instagram
* Stefi Troguet. Facebook
* Datuak: Q89668986
# Somme

Somme Frantziako Frantzia Garaia eskualdeko departamendua da (80), Somme ibaia itsasoratzen den lekuan kokatua. Prefektura Amiens hirian dago, Suprefeturak, Abbeville, Montdidier eta Péronnen.
Ekonomia-jarduera nagusiak dira, alde batetik, nekazaritza eta abeltzaintza eta, bestetik, ehungintza, metalgintza eta industria mekanikoa; turismoak eta arrantzak ere garrantzia dute, kostaldean batez ere.

## Sommeko guduak

Bi mundu gerretan izen bereko ibaiaren ertzetan izan ziren guduak. Lehena 1916an izan zen, aliatuen eta alemaniarren artean; Frantzia-Britainiako osteek alemaniarrei eraso zieten Somme ibaiaren bi ertzetan. Gudu hartan erabili zituzten lehen aldiz tankeak ingeles osteek.
Bigarren gudua 1940an izan zen. Alemaniarrek frantsesei eraso zieten; frantsesen hesia hiru tokitan hautsi zuten, eta frantsesek hasieran tinko eutsi bazioten ere, azkenean alemaniarrak atera ziren garaile.

## Migrazio-ibilbide bat (mokozabal holandarrarena)

Mokozabal zuria negua Doñanako erretserba naturalean ematen du, eta uda Herbeheretan. Amsterdametik Doñanara joateko egin behar dituen 2.100 kilometro egiteko (gutxi-gora behera) hamabi egun beharko ditu. Egunero sei bat orduz egiten du hegan, batez beste 50 km/h-ko abiaduran, guztira 300km egin ditzake egun bakar batean. Egun guzti horietan jan eta atseden hartu ahal izateko toki egokiak bilatu beharko ditu bidean. Kasu gehienetan Amsterdametik Doñanarainoko bidea egiteko, hauek izaten dira bidaiako 12 pausalekuak:
Amsterdam - Sommeko badia - Senaren badia - Morbihango golkoa - Olonneko padurak - Girondako estuarioa - Arcachongo badia - Txingudi (Urdaibai, Mendixur edo Salburua ere izan daitezke) - Santoñako badia - La Navako aintzira - Villafáfilako Gatzaga - Peña del Aguilako aintzira - Doñana

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Etxaniz, Aitor; Etxaniz, Mikel. Plaiaundiko Parke Ekologikoa. DBH Unitate didaktikoa. Eusko Jaurlaritza ISBN 84-457-1640-9..
* ↑ «Spoonbills. Mokozabalaren migrazioa egunean bertan zuzenean mapan jarraitzeko webgunea.» maps.nioz.nl (Noiz kontsultatua: 2023-04-12).

## Ikus, gainera

* Arcachon

## Kanpo estekak

* «Spoonbills. Mokozabalaren migrazioa egunean bertan zuzenean mapan jarraitzeko webgunea.» maps.nioz.nl
* Datuak: Q12770
* Multimedia: Somme (department) / Q12770
# Somme-Bionne

Somme-Bionne Frantziako udalerria da, Marne departamenduan dagoena, Ekialde Handia eskualdean. 2013an 71 biztanle zituen.

## Demografia
### Biztanleria

2007an Somme-Bionne udalerrian erroldatutako biztanleak 71 ziren. Familiak 31 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 11 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 38 etxebizitza zeuden, 30 familiaren etxebizitza nagusia ziren, 2 bigarren erresidentzia ziren eta 7 hutsik zeuden. 38 etxeak ziren eta 1apartamentu bat zen. 30 etxebizitza nagusietatik 26 bere jabearen bizilekua ziren, 2 alokairuan okupaturik zeuden eta 2 doan lagata zeuden; 1ek bi gela zituen, 6 etxek lau zituzten eta 23 etxek bost zituzten. 25 etxek euren parking plaza propioa zuten azpian. 12 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Somme-Bionne udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 8 |
| 4 | 70-74 | 0 |
| 0 | 65-69 | 0 |
| 4 | 60-64 | 0 |
| 4 | 55-59 | 4 |
| 0 | 50-54 | 4 |
| 0 | 45-49 | 0 |
| 0 | 40-44 | 4 |
| 4 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 4 |
| 0 | 15-19 | 4 |
| 8 | 10-14 | 0 |
| 4 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 42 ziren, horien artean 33 aktiboak ziren eta 9 inaktiboak ziren. 33 pertsona aktiboetatik 31 lanean zeuden (17 gizon eta 14 emakume) eta 2 langabezian zeuden (1 gizon eta 1 emakume). 9 pertsona inaktiboetatik 5 erretiraturik zeuden, 2 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 garraio enpresa zen.
2009an norbanakoentzat zegoen zerbitzu bakarra igeltseroa zen.
2000. urtean Somme-Bionne udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1228915
* Multimedia: Somme-Bionne / Q1228915
# Sommarnattens leende

Sommarnattens leende (euskaraz Uda Gaueko Irribarreak) 1955eko Ingmar Bergman suediar zinema zuzendari eta gidoigileak zuzendu eta idatzitako komedia film bat da. Ulla Jacobsson, Eva Dahlbeck, Harriet Andersson, Margit Carlqvist, Gunnar Björnstrand eta Bibi Andersson aktoreek antzeztu zuten.
1956ko Canneseko Zinemaldian aurkeztu eta nazioartean saritua izatea lortu zuen Bergmanen lehen filma izan zen. 1982an Woody Allenek A Midsummer Night's Sex Comedy (Uda Gaueko Sexu Komedia) filmean omendu zuen.

## Argumentua

Oharra: Atal honek istorio osoa edo amaiera argitzen du.
1890eko hamarkadaren amaiera, Suedia. Fredrik Egerman (Gunnar Björnstrand) lanbidez abokatua den adineko gizona da eta Anne (Ulla Jacobsson) birjin itxurako neska gaztea emazte du. Henrik (Björn Bjelfvenstam) aurreko ezkontza bateko semea da eta familiako neskamea den Petrarekin (Harriet Andersson) neskatan egiten saiatzen da. Desiree (Eva Dahlbeck) Fredriken iraganeko maitalea da, hirian dagoenez, Fredrikek bisitatuko du, baina orain Desireek maitale berri bat du, Malcom kondea (Jarl Kulle), hau era berean Charlotterekin (Margit Carlqvist) ezkondua dago.
Aipatutako guztiak Desireeren amaren jabego batean asteburuan zehar ospatuko den festa batera gonbidatuak izango dira. Charlottek Fredrikekin mutiletan egiten saiatuko da, honela Desireez mendekatzeko asmoz. Bienbitartean, Anne, Fredriken emazte kastuak, bere semeorde Henrik gazteak asko erakartzen duela aipatuko du.

## Aktoreak

* Ulla Jacobsson – Anne Egerman
* Eva Dahlbeck – Desiree Armfeldt
* Harriet Andersson – Petra
* Margit Carlqvist – Charlotte Malcolm kondesa
* Gunnar Björnstrand – Fredrik Egerman
* Jarl Kulle – Carl-Magnus Malcolm kondea
* Åke Fridell – Frid
* Björn Bjelfvenstam – Henrik Egerman
* Naima Wifstrand – Armfeldt andrea
* Jullan Kindahl – Beata
* Gull Natorp – Malla
* Birgitta Valberg – Aktorea
* Bibi Andersson – Aktorea

## Kanpo estekak

* Sommarnattens leende filmaren iragarkia ikusgai. Youtube.com (Ingelesez)
* Sommarnattens leende filmaren IMDBko fitxa irakurgai (Ingelesez)
* Datuak: Q837070
# Somme-Leuze

Somme-Leuze, Belgikako hegoaldeko udalerria da, Valoniako Namur probintzian dagoena. 2011ko erroldaren arabera, 4.963 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q721342
* Multimedia: Somme-Leuze / Q721342
# Sommariva del Bosco

Sommariva del Bosco Italiako udalerri bat da. Cuneoko probintzian kokatuta dago, Piemonte eskualdean. 6.292 biztanle ditu, 35,42 kilometro koadroko azaleran banatuta.

## Mugakideak

Sommariva del Boscok honako udalerri hauekin egiten du muga:
Baldissero d'Alba Caramagna Piemonte Carmagnola Cavallermaggiore Racconigi Sanfrè Sommariva Perno Ceresole Alba

## Kanpo estekak

* Datuak: Q20503
* Multimedia: Sommariva del Bosco / Q20503